פירוש נוסף ערך זה עוסק במחלף שמחבר בין כביש 4 ליבנה. אם התכוונתם למסוף אוטובוסים באשדוד המכונה "המסוף הצפוני", ראו מסוף בני ברית.

**מחלף אשדוד צפון** (נקרא גם לעיתים **מחלף יבנה דרום**) הוא מחלף שמחבר בין כביש 4 ליבנה (דרך כביש 4102) ובעתיד יתחבר לנמל אשדוד וישמש אף את הנמל העתידי הסמוך, נמל הדרום.

החברה לפיתוח אשדוד (חפ"א) אחראית על העבודות לחיבור המחלף לנמל אשדוד. עם זאת, ישנם חילוקי דעות בין משרד התחבורה, עיריית אשדוד וחברת נמלי ישראל לבין משרד הביטחון עקב קרבתו של תוואי הכביש המתוכנן לבסיס פלמחים. בעקבות זאת, לא ידוע מתי יתחדשו העבודות לחיבור המחלף עם הנמלים.

היסטוריה
--------

עוד ב־2014 סירב ראש עיריית יבנה, צבי גוב-ארי לחתום על הסכם גג לעיר וטען כי הדבר נובע מהפרת ההבטחות של ממשלת ישראל להקים את מחלף אשדוד צפון שישמש את אזור התעשייה הצפוני של אשדוד, נמל אשדוד וכן שכונות דרום יבנה.

בינואר 2017 פורסם המכרז להקמת המחלף, עיריית יבנה התחייבה לבצע את עבודות הפיתוח שבאחריותה על מנת לאפשר את הקמת של שכונת נאות שמיר שסמוכה למחלף, מלבד המרכז פורסמו גם נתונים אודות תהליך הקמת המחלף פורסם שיכללו בין היתר, עבודות חפירה וחציבה בהיקף של כ־70,000 מ"ק וכן עבודות סלילה בהיקף של כ־210,000 מ"ר וכן התקנת מערכות ניקוז מים וביוב.

במאי 2018 נפגש שר התחבורה, ישראל כ"ץ עם ראש עיריית אשדוד, יחיאל לסרי. בפגישה דובר על התקדמות פרויקטים בתחום התחבורה באזור העיר אשדוד, מלבד מחלף אשדוד צפון דובר כי יוקמו מספר מחלפים שישמשו את העיר, בהם מחלף צומת הנמל בסמוך לנמל אשדוד, מחלף אמונים וכן מחלף ניר גלים.

בדצמבר 2018 החלו העבודות להקמת המחלף, על פי הערכות עלות הקמתו של המחלף היא כ־370 מיליון שקל.

ביולי 2019 התפרסם בתקשורת כי דרך הרצל ג’ שעתידה לחבר את העיר אשדוד למחלף אשדוד צפון עדיין לא אושרה ברמה תכנונית, מלבד הגישה למחלף לדרך הרצל יש חשיבות רבה למערך התחבורה של אשדוד, הכביש עתיד לחבר בין תשתיות רבות באזור התעשייה הצפוני של אשדוד ויעבור בסמוך למתקן ההתפלה בצפון העיר, בתי הזיקוק ועורף הנמלים ואף יוקמו בשבילו כ־2 מחלפונים חדשים, "מחלפון הסיפון" וכן "מחלפון הנפט" ואף ישמש את פארק נמלי ישראל שהוא פארק תעשייה ולוגיסטיקה שמשמש את 2 הנמלים של אשדוד ומשתרע על שטח של כ־680 דונם.

בפברואר 2020 פורסם על כך שהעבודות להקמת המחלף בשלבי סיום, עם זאת צוין כי בהתחלה המחלף יתחבר רק לשכונות יבנה דרום לאור שהכביש לכיוון נמל אשדוד עדיין לא נסלל וזאת לאחר חילוקי דעות בין משרד התחבורה, עיריית אשדוד וחברת נמלי ישראל לבין משרד הביטחון, משרד הביטחון דרש שתוואי הכביש יוסט מעט דרומה לאור קרובתו לבסיס פלמחים. דברים אלו גררו ביקורת רבה וזאת בעקבות העבודה שאשדוד מתפקדת כעיר שינה ומרבית תושביה הם יוֹמְמִים שמגבירים את העומס בכניסות והיציאות לעיר בשעות העומס ובכלל. נכון לשנת 2024, הגישה מהמחלף לכיוון אשדוד עדיין סגורה.

במרץ 2020 נפתח שלב א' של המחלף שכלל את הקמת כביש הגישה למחלף שישמש את תושבי שכונת נאות שמיר (שנקראת על שם ראש ממשלת ישראל לשעבר, יצחק שמיר) שנמצאת בשלבי הקמה מתקדמים.

באפריל 2020 נפתח שלב ב' של המחלף שכלל כניסה ליבנה מכיוון הדרומי של כביש 4.

גלריה
-----

* המחלף עם פתיחתו, דצמבר 2020המחלף עם פתיחתו, דצמבר 2020
* המחלף לכיוון אזור התעשייה הצפוני של אשדוד, יולי 2023המחלף לכיוון אזור התעשייה הצפוני של אשדוד, יולי 2023
* מבט לכיוון מזרח, יבנה ברקע, יולי 2023מבט לכיוון מזרח, יבנה ברקע, יולי 2023
* מבט לכיוון צפון, יולי 2023מבט לכיוון צפון, יולי 2023
* מבט מעל, יולי 2023מבט מעל, יולי 2023
* המחלף וברקע צומת פלשת המסילתי, יולי 2023המחלף וברקע צומת פלשת המסילתי, יולי 2023

קישורים חיצוניים
----------------

ויקישיתוף מדיה וקבצים בנושא **מחלף אשדוד צפון** בוויקישיתוף
* כרמל ליבמן, ‏היציאה הבאה - לשום מקום: האבסורד במחלף שעלה 370 מיליון שקל, באתר ‏מאקו‏, 5 במאי 2021

הערות שוליים
------------

1. ↑  , מתי יחובר אזור התעשייה הצפוני למחלף אשדוד צפון?, באתר אשדוד נט
2. ↑  אביטל להב, יבנה נגד הסכמי גג: "לא נבנה בלי מחלף", באתר ynet, 25 במאי 2014
3. ↑  התפתחות: פורסם מכרז למחלף הדרומי, באתר פורטל יבנה שלי, ‏1 בינואר 2017
4. ↑  ישראל אוחיון, קידום ארבעת המחלפים בכניסות לאשדוד מתקדם בצעדי ענק, ‏24 במאי 2018
5. ↑  עופר אשטוקר, החלו העבודות להקמת מחלף אשדוד צפון וכניסה נוספת לעיר, באתר אשדודנט, ‏18 בדצמבר 2018
6. ↑  דור גפני, פרסום ראשון: כביש הכניסה הצפוני – תקוע, ‏25 ביולי 2019
7. ↑  אתר למנויים בלבד יואל צפריר תוכן מקודם, לוגיסטיקה עוטפת נמל, באתר TheMarker‏, 14 במאי 2020
8. ↑  דור גפני, מחלף "אשדוד צפון" יחובר בינתיים רק לעיר יבנה – האשדודים ייאלצו לחכות, ‏28 בפברואר 2020
9. ↑  צוות העיתון אשדוד היום, מדוע לא בונים מחלף כניסה ויציאה נוסף לאשדוד, בעוד ביבנה ובאשקלון כן?, באתר אשדוד היום, ‏8 ביוני 2020(הקישור אינו פעיל)
10. ↑  ראש העיר מכריז: "מחלף יבנה-דרום פתוח!", באתר פורטל יבנה שלי, ‏22 במרץ 2020
11. ↑  מחלף יבנה דרום: שלב ב' הסתיים, ‏24 באפריל 2020

|  |  |  |
| --- | --- | --- |
| **הקודם**:**מחלף אשדוד** | **מחלפים בכביש 4** | **הבא**:**מחלף יבנה** |